Longum

Longum er et tettsted i Arendal kommune, nord for Arendal by. Tettstedet har navn etter Longum-gårdene, som ligger i og nær ved tettbebyggelsen. 

Fylkesvei 421, som tidligere var Vestlandske hovedvei, har siden 1805 hatt sin trase gjennom Longum, omtrent der Europavei 18 gikk inntil sommeren 2019. 

Hovedveien og biltrafikken var lokaliseringsfaktor for en rekke funksjoner: bl.a. bensinstasjon, bilverksted og kolonialbutikk og skapte midt på 1900-tallet randbebyggelse langs veien. Det var her kommunen Austre Moland valgte å plassere bygdas sentralskole, Nesheim skole.

Et nytt byggefelt (1990-tallet) på Lonaåsen, like ved Longumvannet gjorde at stedet fikk befolkningsstørrelse som i Statistisk sentralbyrå klassifiserte til betegnelsen tettsted. Stedet har postnummer 4849.

Landemerker i tettstedet er Nesheim skole, bensinstasjonen og Longumvannet.https://www.norgeskart.no/ Norgeskart.no

Fylkesvei 141 fører vestover fra Longum til det populære utfartsstedet Granestua og Gloseheia kvartsgruve. Veien fører videre til Froland, men er sperret med bom. 

Europavei 18 ble i 2019 flyttet slik at den ligger sør for tettstedet. Longumkrysset, et stort motorveikryss på E18, ligger like sør for tettstedet.

Tettstedet hadde 261 innbyggere pr 1. januar 2018.https://www.ssb.no/befolkning/statistikker/beftett/aar SSB tettstedstatistikk

Longum lå tidligere i Moland kommune.

Referanser

Kategori:Bosetninger i Arendal
Kategori:Tettsteder i Agder